AIŠKINAMASIS RAŠTAS

Dėl viešosios įstaigos Molėtų turizmo ir verslo informacijos centro 2018 m. metinių finansinių ataskaitų rinkinio patvirtinimo ir pritarimo 2018 m. veiklos ir vadovo ataskaitoms

**1. Parengto tarybos sprendimo projekto tikslai ir uždaviniai**

Lietuvos Respublikos viešųjų įstaigų įstatymo (toliau - įstatymas) 10 straipsnio 1 dalies 6 punkte nurodyta, kad visuotinis dalininkų – šiuo atveju vienintelis dalininkas yra Molėtų rajono savivaldybė – susirinkimas tvirtina viešosios įstaigos metinių finansinių ataskaitų rinkinį. Įstatymo 12 straipsnio 1 dalis nustato, kad pasibaigus finansiniams metams turi būti parengta viešosios įstaigos veiklos ataskaita. Viešoji įstaiga Molėtų turizmo ir verslo informacijos centras (toliau – Centras) 2019 m. kovo 19 d. raštu Nr. SD-15 „Dėl VšĮ Molėtų turizmo ir verslo informacijos centro 2018 m. metinių finansinių ataskaitų rinkinio tvirtinimo ir 2018 m. veiklos ir vadovo ataskaitų pateikimo“ Molėtų rajono savivaldybės tarybai pateikė Centro 2018 m. vadovo ataskaitą ir 2018 m. metinių finansinių ataskaitų rinkinį ir veiklos ataskaitą.

Nepriklausomas auditorius pateikė sąlyginę nuomonę. Pagrindas sąlyginei nuomonei pareikšti – 2017 metais už 8,3 tūkst. Eur buvo įsigyta turto, kuris turėjo būti apskaitytas kaip ilgalaikis, tačiau įsigijimo išlaidos buvo pripažintos atskaitinio laikotarpio sąnaudomis. Jeigu šios išlaidos būtų apskaitytos tinkamai, tuomet 2018.12.31 d. ilgalaikio turto, dotacijų sumos 5,39 tūkst. Eur didesnės, ataskaitinių metų sąnaudos bei finansavimo pajamos būtų 2,08 tūkst. Eur didesnės. Kitų pastebėjimų nepriklausomas auditorius išvadoje nepareiškė.

2018 m. nustatytų tikslų įgyvendinimas:

1. (Siūloma idėja) Įrengti Molėtų mieste „kalbančių“ žuvų skulptūrų, turinčių praktinę paskirtį, taką/kelią.
   1. Atnaujinti duomenys tinklapyje [www.zvejybosrojus.lt](http://www.zvejybosrojus.lt), „Žvejybos rojaus“ mobilioje aplikacijoje;
   2. Facebook socialiniame tinkle, Molėtų turizmo ir verslo informacijos centro paskyroje, buvo surengti 5 fotografijų konkursai žvejybos tematika;
   3. Bendradarbiaujant su Molėtų savivaldybe, parengtas, pateiktas ir gautas finansavimas ŽRVV projektui „Molėtų miesto viešosios erdvės atnaujinimas meninėmis skulptūromis“ žvejybos tematika.
2. Užbaigti apipavidalinti virtualią erdvę.

2018 m. apipavidalintos langų nišos, 2019 m. pradžioje apipavidalintos lubos.

1. Įgyvendinti veiklas, susijusias su Molėtų r. savivaldybės vykdomais projektais: „Žvejybos rojus“, „Širvintų-Giedraičių karinio-istorinio parko įkūrimas“, turizmo e-rinkodaros projektai.
   1. Bendradarbiaujant su „Giedraičių bendruomenės centru“ parengtos paraiškos LR Krašto apsaugos ministerijai ir Molėtų r. savivaldybei. Gautas finansavimas projektui **„**Lietuvos kariuomenės istorijos puoselėjimas.Lietuvos kariuomenės istorija - 1920 –ieji, Giedraičiai“, sukurta virtualios realybės siužetas ir video filmas 1920 – ųjų metų kovų su lenkais tematika.
   2. Užbaigtas įgyvendinti projektas „Molėtų ir aplinkinių rajonų kultūros ir gamtos paveldo objektų viešinimas išplėtotos realybės priemonėmis“. Kartu su Molėtų r. savivaldybe parengtas, pateiktas ir paskirtas į rezervinių projektų sąrašą projektas „Tikra – tyrinėk ir keliauk! Rask! Atkask!“.
2. Centro pajamas padidinti iki 41,0 tūkst. Eur.

Centro pajamos per 2018 m. – 51,9 tūkst. Eur.

Centro veikla įvertinta gerai.

2019 metams Centrui nustatyti šie veiklos tikslai:

1. Didinti Molėtų miesto, kaip turizmo traukos vietovės, žinomumą:
   1. trumpų apžvalginių ekskursijų po Molėtų miestą organizavimas ir vedimas. Vertinimo kriterijus - pagal poreikį;
   2. žaidimo su portalu „Pamatyk Lietuvoje“ organizavimas Molėtų mieste. Vertinimo kriterijus - apie 300 žaidimo dalyvių.
2. Atlikti turistų poreikių ir nuomonės tyrimą. Bendradarbiaujant su Utenos kolegija, su Molėtų krašto verslininkų asociacija bus atlikta tyrimo analizė ir nustatyti turistų poreikiai. Vertinimo kriterijus – 1 tyrimas.
3. Centro pajamas padidinti iki 53,8 tūkst. Eur.

Parengto sprendimo projekto tikslas – patvirtinti viešosios įstaigos Molėtų turizmo ir verslo informacijos centro 2018 m. metinių finansinių ataskaitų rinkinį ir pritarti 2018 m. veiklos ir vadovo ataskaitoms.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 19 punktas, 3 dalies 5 punktas;

Lietuvos Respublikos viešųjų įstaigų įstatymo 10 straipsnio 1 dalies 6 punktas, 11 straipsnio 1 dalies 2 punktas;

Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2015 m. rugsėjo 24 d. sprendimu Nr.B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr.B1-256 redakcija), 210 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai. Patvirtintas viešosios įstaigos Molėtų turizmo ir verslo informacijos centro 2018 m. metinių finansinių ataskaitų rinkinys ir pritarta įstaigos veiklos ir vadovo ataskaitoms.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Viešosios įstaigos Molėtų turizmo ir verslo informacijos centro direktorius.